b'\n_START_ARTICLE_\nChelodina novaeguineae\n_START_SECTION_\nHabitat\n_START_PARAGRAPH_\nC. novaeguineae mendiami kawasan air tawar dan sungai yang subur dengan tumbuh-tumbuhan.\n_START_SECTION_\nCiri-ciri\n_START_PARAGRAPH_\nKarapasnya berwarna coklat gelap, hampir hitam, dengan variasi corak berbanding kura-kura "biasa". Plastronnya berwarna coklat terang atau keperangan. C. novaeguineae mempunyai leher yang panjang, (termasuklah kepala) kadangkala melebihi panjang karapas. Warna kulitnya kelabu, kecuali hitam pada kepalanya, dan putih pada bahagian bawah.\n_START_SECTION_\nPerlakuan\n_START_PARAGRAPH_\nSemasa berehat, C. novaeguineae memusingkan lehernya yang panjang ke tepi sebagai langkah keselamatan. Lehernya yang fleksibel membolehkan haiwan ini menggunakan kepalanya untuk mengorek ke dasar lumpur serta bernafas secara efektif. Ia juga membantu kura-kura ini bertindak pantas untuk menerkam mangsanya.\n_START_SECTION_\nPembiakan\n_START_PARAGRAPH_\nHaiwan ini bersifat ovipar. 17\xe2\x80\x9321 biji telur dihasilkan dan proses pengeraman bertahan selama 75\xe2\x80\x93110 hari bergantung kepada suhu.'